Обавештење о упису ученика у   I разред школске

2024/2025. године



Република Србија

**ОШ „ Свети Сава“**

Ул. Ђуре Јакшића бб, 17510 Владичин Хан

Тел/факс  017/474-732, 017/474-733

e-mail ossavahan@gmail.rs

**Поштовани родитељи,**

Обавештавамо Вас да почиње пријављивање и заказивање термина за упис и тестирање деце у I разред Основне школе „Свети Сава“ у Владичином Хану.

Упис у први разред школске 2024/2025. године обавезан је за децу која до почетка школске године имају најмање шест и по, а највише седам и по година /**деца рођена од 01.03.2017. године до краја фебруара 2018. године/.**

Деца која до почетка школске године пуне од 6 до 6 и по година, а чији родитељи желе да она пођу у школу раније, могу да се пријаве школи за проверу спремности за упис у школу.

Школа може да упише и дете са подручја друге школе, на писани захтев родитеља а у складу са просторним могућностима школе.

Заказивање термина за упис и тестирања Вашег детета у први разред можете да обавите на следеће начине:

1. Електронско заказивање термина за упис и тестирање детета преко услуге еЗаказивање термина за упис и тестирање детета у ОШ, апликација је родитељима доступна од 20. марта до 31. маја 2024.
2. Заказивање термина личним доласком у школу од 20.марта до 31.маја 2024.

Родитељи приликом уписа детета не подносе ни један документ у папирном облику – подаци из матичних књига рођених, евиденције о пребивалишту и здравственог информационог система се прибављају по службеној дужности, електронским путем. Изузетно, ако је лекарски преглед обављен код приватног лекара, биће потребно да га родитељ донесе у школу.

Све додатне информације можете добити на телефоне 017/474 733, 065/3474733 и сајт школе WWW.ossvetisavavhan.edu.rs

Хвала Вам на указаном поверењу.

С поштовањем